Ana Crespo

**Ana María Crespo de las Casas**, nada o 30 de marzo de 1948 en Santa Cruz de Tenerife, é unha bióloga española. Doutorouse en Ciencias Biolóxicas pola Universidade Complutense de Madrid. Na actualidade é a presidenta da Sección de Ciencias Naturais da Real Academia de Ciencias Exactas, Físicas e Naturais de España. En 2024 foi elixida Presidenta desta academia, sendo a primeira muller en ocupar dito cargo dende 1847.

## Traxectoria 
### Comezos 
Tras licenciarse en Bioloxía na Universidade Complutense de Madrid en 1970, realizou o doutoramento na mesma universidade e rematouno en 1973. A súa tese, *Contribución al conocimiento de la flora y vegetación de los líquenes epífitos de la Sierra de Guadarrama*, valeulle a cualificación «Sobresaliente cum Laude».

### Actividade científica 
Desde 1983 é catedrática de Botánica na Facultade de Farmacia da UCM. Dedicouse principalmente á investigación evolutiva, sistemática e ecolóxica (Biodetección) de liques (ascomicetes liquenizados, micoloxía). Traballou sobre a relación entre caracteres fenotípicos e xenómicos poñendo de manifesto a alta homoplasia morfolóxica dos fungos e revelando a existencia habitual de gran cantidade de especies crípticas en liques; contribuíu tamén á configuración da actual sistemática evolutiva dos fungos especialmente coa súa achega á definición do moderno concepto de xénero. Traballou tamén en identificación molecular de especies (animais, vexetais e fungos) e colabora no deseño do DNA-Barcoding.

Foi Presidenta da Comisión Española do Programa Antártico de 1988 a 1994.

Foi Directora Xeral do gabinete do Secretario de Estado de Universidades e Investigación entre 1987 e 1991 e entre 1991 e 1993 foi Directora Xeral de Universidades. 
Ana Crespo foi Coordinadora Xeral da Comisión Nacional Avaliadora da Actividade Investigadora (CNEAI) entre 2005 e 2008. Desde 2006 é Académica Correspondente nacional da Real Academia de Ciencias Exactas, Físicas e Naturais. O 27 de outubro de 2010 foi elixida como Académica Numeraria da Real Academia de Ciencias Exactas, Físicas e Naturais.

É directora do grupo de investigación SYSTEMOL e do Departamento de Bioloxía Vexetal II da Universidade Complutense de Madrid.

## Premios e recoñecementos 
*Acharius Medal (máxima condecoración individual por mérito científico que outorga a International Association for Lichenology, IAL). Concedida en xaneiro de 2012.
*Académica Numeraria da Real Academia de Ciencias Exactas, Físicas e Naturais (desde 2010)
*Investigador asociado do Field Museum of Natural History (Chicago, ll, USA) desde 2005.
*Medalla de Honra individual da Universidade Internacional Menéndez e Pelayo (1993)
*Membro electo do Council da International Association for Plant Taxonomy (IAPT) desde 2011.
*Membro Vocal da directiva da International Association for Lichenoly, de 2000 a 2006 e desde 2008.
*Distinguida polos seus colegas coa dedicatoria de: 7 especies, 1 subxénero e 2 xéneros, a maioría liques.

## Publicacións 
*1999. "DNA extraction and PCR amplification method suitable for fresh, herbarium-stored, lichenized, and other fungi"
*2004. Mycological Research, Volume 108, Issue 8, 2004, Pages 873-884, ISSN 0953-7562. Autores: Oscar Blanco, Ana Crespo, Pradeep K. Divakar, Theodore L. Esslinger, David L. Hawksworth, H. Thorsten Lumbsch. *Melanelixia and Melanohalea, two new genera segregated from Melanelia (Parmeliaceae) based on molecular and morphological data*.
*2004. *A molecular phylogeny and a new classification of parmelioid lichens containing  Xanthoparmelia-type lichenan (Ascomycota: Lecanorales)*.
*2010. Fungal Diversity 42(1):47-55. P. K. Divakar, G. Figueras, N. Hladun & A. Crespo
*2010. Systematics and Biodiversity.8(2):209-221. Ana Crespo & al.
*2010. American Journal of Botany. 97(4): 579 -590. P.K. Divakar, H. T. Lumbsch, Z. Ferencova, R. DelPrado & A. Crespo
*2010. Molecular Phylogenetics and Evolution 56:125-133. R. Del-Prado, P. Cubas, H. T. Lumbsch, P. K. Divakar, O. Blanco, G. Amo De Paz, M. C. Molina, A. Crespo.
*2010. Taxon 59(6):1735-1753. Ana Crespo & al.
*2010. American Journal of Botany 97(5): 738 -752. 2010. Sergio Perez-Ortega; Asunción de los Ríos; Ana Crespo; Leopoldo G Sancho
*2012. *Nuclear ribosomal internal transcribed spacer (ITS) region as a universal DNA barcode marker for Fungi*.

## Notas